wannaphong/clean_thaiwikipedia huggingface dataset:
# ภัทราริน ปัญญานุตธรรม
ภัทราริน ปัญญานุตธรรม ชื่อเดิมว่า ภุมวารี ยอดกมล และ ภัทราริน ยอดกมล ชื่อเล่นว่า แอ (เกิด 9 กุมภาพันธ์ พ.ศ. 2525 กรุงเทพมหานคร) เป็นนักแสดงชาวไทย มีผลงานทั้งภาพยนตร์ และละครโทรทัศน์ สำเร็จการศึกษาจากคณะศิลปกรรม มหาวิทยาลัยรังสิต สาขาวิชาการออกแบบผลิตภัณฑ์อุตสาหกรรม

 การทำงาน 
เข้าสู่วงการจากการแสดงมิวสิควีดีโอเพลง "แค่ได้คิดถึง" และ "พลาดไปแล้ว" ของ ญารินดา บุนนาค ซึ่งเป็นภาคต่อกัน เธอเป็นนักแสดงหญิง ที่เป็นที่รู้จักจากการแสดงภาพยนตร์ของค่าย สหมงคลฟิล์ม ได้แก่เรื่อง องค์บาก, บอดี้การ์ดหน้าเหลี่ยม และ คน ผี ปีศาจ 

ในปี พ.ศ. 2560 เธอถูกกุข่าวเรื่องอำลาวงการ ส่งผลทำให้เธอหายไปจากวงการในระยะหนึ่ง ซึ่งเธอออกมาเปิดเผยผ่านทางรายการ "ยิ่งศักดิ์ยิ่งแซ่บ" ว่าไม่ได้ลาวงการแต่อย่างใด และยังคงรับงานแสดงอยู่เรื่อย ๆ

 ชีวิตส่วนตัว 
ภัทรารินสมรสกับอาทิตย์ ปัญญานุตรักษ์ ชื่อเล่น อาร์ต เมื่อวันที่ 16 พฤศจิกายน พ.ศ. 2557 หลังคบหาได้สองปี ทั้งสองมีบุตรชายเพียงคนเดียว มีชื่อเล่นว่า "ฮก" เกิดเมื่อวันที่ 6 มีนาคม พ.ศ. 2563

วันที่ 15 มีนาคม พ.ศ. 2562 เธอปลงผมบวชชีที่เสถียรธรรมสถานเพื่อสนองคุณบิดามารดา

 ผลงาน 
 ละคร 
 ปี พ.ศ.  เรื่อง  รับบทเป็น  ออกอากาศ  2544  พี่เลี้ยงกึ่งสำเร็จรูป  อ้อม ช่อง 3 2546  วิมานดิน  พิมไพร 2547  ขุมทรัพย์อมตะนคร  มะเมี้ยะ รักวันละนิด  จารวี (จ้า)รายชื่อนักแสดง : รักวันละนิด ช่อง 7 2548  โม่งแดง  ดาริน แก๊งสืบ 07  เติมรัก 2550  เกิร์ลคัพ รับหัวใจใส่ประตู  ดอกฝ้าย 2556  เงาะแท้แซ่ฮีโร่  แพทตี้  ช่อง 3 2557  คุณชายรักเร่  นาถลดา 2562  พรุ่งนี้จะไม่มีแม่แล้ว  น้ำ  ไลน์ทีวี ไม่ได้ออกอากาศ  บ่วงนาคราช   ช่อง 5

 ภาพยนตร์ 
 [2546] องค์บาก
 [2547] บอดี้การ์ดหน้าเหลี่ยม
 [2547] คน ผี ปีศาจ
 [2548] ต้มยำกุ้ง
 [2552] Crazy in Thailand
 [2562] ๗๗๗ นะชาลีติ

 มิวสิกวิดีโอ 
 2-1 = 0 ของ พีค (Peak)
 ไม่อยากให้ผ่านคืนนี้ (New version) ของ เดอะซิส
 แค่ได้คิดถึง ของ ญารินดา บุนนาค
 พลาดไปแล้ว ของ ญารินดา บุนนาค
 เพลงของเธอ ของ วง Homeless
# ศัลยศาสตร์ออร์โทพีดิกส์
ศัลยศาสตร์ออร์โทพีดิกส์ศัพท์บัญญัติราชบัณฑิตยสถาน  กำหนดให้ใช้ ศัลยศาสตร์ออร์โทพีดิกส์ แทนคำว่า Orthopaedic surgery หรือ ออร์โทพีดิกส์ (ศัพท์บัญญัติราชบัณฑิตยสถาน)  (โดยทั่วไปมักสะกดว่า ศัลยศาสตร์ออร์โธปิดิกส์ หรือ ออร์โธปิดิกส์ราชวิทยาลัยแพทย์ออร์โธปิดิกส์แห่งประเทศไทย [https://tmc.or.th/pdf/RoyalCollege/%E0%B8%A3%E0%B8%B2%E0%B8%8A%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%AD%E0%B8%AD%E0%B8%A3%E0%B9%8C%E0%B9%82%E0%B8%98%E0%B8%9B%E0%B8%B4%E0%B8%94%E0%B8%B4%E0%B8%81%E0%B8%AA%E0%B9%8C%E0%B9%81%E0%B8%9E%E0%B8%97%E0%B8%A2%E0%B9%8C%202557.pdf ราชกิจจานุเบกษา ประกาศข้อบังคับแพทยสภา
ว่าด้วยราชวิทยาลัยแพทย์ออร์โธปิดิกส์แห่งประเทศไทย] (ศัพท์ทางการ)) เป็นสาขาวิชาหนึ่งของวิชาศัลยศาสตร์ ที่เกี่ยวข้องกับกระดูก ข้อ เส้นเอ็น และกล้ามเนื้อต่างๆ ของร่างกาย ซึ่งในประเทศไทยแบ่งสาขาวิชาย่อยดังนี้

 การบาดเจ็บทางออร์โธปิดิกส์ (Orthopedic trauma)
 ศัลยศาสตร์ข้อสะโพกและข้อเข่า (Hip and knee surgery) หรือออร์โธปิดิกส์บูรณสภาพ (Adult reconstructive surgery)
 ศัลยศาสตร์ทางมือและจุลยศัลยศาสตร์ (Hand and microsurgery)
 เวชศาสตร์การกีฬา (Sports medicine)
 ศัลยศาสตร์เท้าและข้อเท้า (Foot and ankle surgery)
 เนื้องอกกระดูกและระบบเนื้อเยื่อเกี่ยวพัน (Musculoskeletal oncology)
 ศัลยศาสตร์กระดูกสันหลัง (Spine surgery)
 กุมารศัลยศาสตร์ออร์โธปิดิกส์ (Pediatric orthopedics)
 ออร์โธปิดิกส์ผู้สูงวัยและโรคกระดูกเมตาบอลิก (Orthogeriatrics and metabolic bone disorder)

 ศัลยแพทย์ออร์โทพีดิกส์ 
ศัลยแพทย์ออร์โทพีดิกส์ (ศัพท์บัญญัติราชบัณฑิตยสถาน)  (โดยทั่วไปมักสะกดว่า ศัลยแพทย์ออร์โธปิดิกส์ หรือ แพทย์ออร์โธปิดิกส์ (ศัพท์ทางการ))  เป็นแพทย์เฉพาะทางสาขาหนึ่ง โดยทำการวินิจฉัยและดูแลรักษาด้วยการให้ยาหรือการผ่าตัดในความผิดปกติต่างๆ ที่เกี่ยวข้องกับกระดูก ข้อ เส้นเอ็น และกล้ามเนื้อต่างๆ ของร่างกาย ในภาษาไทยมีชื่อเรียกศัลยแพทย์ออร์โทพีดิกส์หลากหลายชื่อ  เช่น "ศัลยแพทย์กระดูกและข้อ" "แพทย์กระดูกและข้อ" "หมอกระดูก" หรือในวงการแพทย์ในประเทศไทยเรียกสั้นๆ ว่า "หมอออร์โธฯ"

ศัลยแพทย์ออร์โทพีดิกส์ในประเทศไทยต้องสำเร็จการศึกษาแพทยศาสตรบัณฑิต จากนั้นต้องผ่านการเพิ่มพูนทักษะและศึกษาต่อแพทย์ประจำบ้านสาขาออร์โธปิดิกส์ สำหรับผู้สำเร็จการศึกษาจะได้รับวุฒิบัตรแสดงความรู้ความชำนาญในการประกอบวิชาชีพเวชกรรม สาขาออร์โธปิดิกส์ ซึ่งรับรองและออกให้โดยแพทยสภา
# เดอะวิว (วงดนตรี)
เดอะวิว   เป็นวงอินดี้ร็อก 4 ชิ้นจากสก็อตแลนด์ ก่อตั้งเมื่อปี 2005 โดย A&R ของ 1965 Records 

เดอะวิวประกอบไปด้วย Kyle, Kieren, Peter และ Steve เมือง Dryburgh พวกเขาได้เซ็นกับ 1965 Records เมื่อต้นปี 2006 มี EP ชุดแรกออกมาเมื่อเดือนสิงหาคมปีที่แล้วคือ ‘Wasted Little DJ’, ซิงเกิลที่ 2 คือ ‘Superstar Tradesman’ (ตุลาคม) และซิงเกิล ‘Same Jeans’ ที่ไต่ไปอยู่ใน Top 5 ของ UK Singles Chart ในเวลาเพียง 3 สัปดาห์เท่านั้น

ต่อมาพวกเขาได้ออกอัลบั้ม Hats Off To The Buskers เมื่อเดือนมกราคมปี 2007 สามารถอยู่ในอันดับ 1 ของ UK Album Chart ตั้งแต่สัปดาห์แรก ในสก็อตแลนด์พวกเขาเปิดตัวอัลบั้มที่อันดับ 1 ในสัปดาห์แรก ทำให้เขาพวกเขาเป็นวงสก็อตวงแรกในรอบ 33 ปี (นับจากวงอย่าง The Bay City Rollers ในปี 1974) นิตยสารโรลลิงสโตนเขียนเกี่ยวกับอัลบั้ม Hats Off To The Buskers ของพวกเขาว่า  "เหตุผลที่เราควรจะมีชีวิตอยู่ต่อไปคือ ทุกปีจะต้องมีวงร็อคอังกฤษดีๆ ทำเพลงร็อคเจ๋งๆ ออกมาให้เราฟังเสมอ ร็อคอังกฤษจงเจริญ" และดิแอลเอไทม์เขียนไว้ว่า "เพลงสำหรับวัยรุ่นที่เท้าข้างหนึ่งอยู่บนเวทีร็อคของบริทพ็อพและพังก์ ส่วนอีกข้างบนฟลอร์เต้นรำ" 

ส่วนทางด้านแนวเพลง แอลเอวีกลี เขียนไว้ว่า "The View ผสมจังหวะและสไตล์เข้าด้วยกัน จากพังก์จนถึงสกา จนถึงอะคูสติกกับฮาร์โมนิก้า และสิ่งที่เยี่ยมที่สุดของพวกเขาก็คือความสามารถ และความเต็มใจที่จะอ่อนข้อลงในบางเพลง นี่คือ Paul Weller และ Pearl Jam ในวัยหนุ่ม"
# เพนนี
เพนนี  เป็นหน่วยเงินย่อยสุดในหลายประเทศทั่วโลก

เพนนีถูกผลิตครั้งแรกที่สหราชอาณาจักรในปี ค.ศ. 1971

thumb|เหรียญเพนนีในประเทศกานา

 ในสหราชอาณาจักร เหรียญเพนนีเริ่มผลิตตั้งแต่ปี ค.ศ. 1971 โดย 100 เพนนีมีค่า 1 ปอนด์สเตอร์ลิง
 ในสหรัฐอเมริกา เหรียญเพนนีเรียกว่า เซนต์ (cent, ¢) โดย 100 เซนต์มีค่า 1 ดอลลาร์สหรัฐ
# ธงชาติเอริเทรีย
ธงชาติเอริเทรีย (,) มีลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน ที่ด้านค้นธงมีรูปสามเหลี่ยมสีแดง ฐานกว้างเท่ากับความกว้างธง และความยาวของรูปนั้นยาวเท่ากับความยาวธงพอดี ภายในรูปนั้นมีพวงมาลัยล้อมต้นมะกอกสีเหลืองซึ่งมีใบ 14 ใบ พื้นที่ส่วนที่เหลือซึ่งถูกแบ่งเป็น 2 ส่วนด้วยรูปสามเหลี่ยมแดง ประกอบด้วยส่วนบนเป็นพื้นสีเขียว และส่วนล่างเป็นพื้นสีฟ้า  เริ่มใช้เป็นธงชาติอย่างเป็นทางการเมื่อวันที่ 5 ธันวาคม พ.ศ. 2538

แบบของธงนี้มาจากธงของกลุ่มแนวร่วมปลดปล่อยประชาชนเอริเทรีย (Eritrean People's Liberation Front) ซึ่งมีลักษณะที่เหมือนกันกับธงชาติเอริเทรียเกือบทุกประการ ผิดกันแต่ว่าในรูปสามเหลี่ยมสีแดงนั้นเป็นรูปดาวห้าแฉกสีเหลือง อนึ่ง สัญลักษณ์พวงมาลัยมีต้นมะกอกนี้เริ่มปรากฏในธงชาติเอริเทรียตั้งแต่ พ.ศ. 2495 โดยลักษณะธงในขณะนั้นแตกต่างจากที่ใช้ในปัจจุบันมาก

 ความหมาย 
ความหมายของสัญลักษณ์ต่างๆ ที่ปรากฏบนธงชาติ มีดังนี้
 สีเขียว หมายถึงความอุดมสมบูรณ์ของประเทศ โดยเฉพาะอย่างยิ่งการทำเกษตรกรรม
 สีฟ้า หมายถึงมหาสมุทร
 สีแดง หมายถึงเลือดของผู้สละชีพในสงครามเรียกร้องเอกราช
 รูปสามเหลี่ยมในธงชาติ หมายถึง เอริเทรียจะมุ่งหน้าสู่สันติภาพ และจะไม่มีการนองเลือดของชนในชาติอีกต่อไป

ธงชาติในอดีต
# เออเวนเจอรส์
เออเวนเจอรส์  มีการสะกด อเว็นเจอร์ส ,อเวนเจอร์ส สามารถหมายถึง
 ดิอเว็นเจอร์ส (The Avengers) หรือ ขวัญใจสายลับ  ภาพยนตร์ชุดสายลับอังกฤษ ปี ค.ศ. 1965-1967 
 คู่อเวนเจอร์ส ฝ่าพลังเหนือโลก (The Avengers) ภาพยนตร์สร้างใหม่ปี 1998 ดัดแปลงจากภาพยนตร์ชุด นำแสดงโดยเรล์ฟ ไฟนส์ อูมา เธอร์แมน และฌอน คอนเนอรี
 ดิ อเวนเจอร์ส (The Avengers) ภาพยนตร์อเมริกันแอคชั่นดัดแปลงจากมาร์เวลคอมิกส์  ปี 2012
 อเวนเจอร์ส (หนังสือการ์ตูน) การ์ตูนสร้างโดยมาร์เวลคอมิกส์
# นาลส์บาร์กลีย์
นาลส์บาร์กลีย์  เป็นกลุ่มดนตรีสองนักดนตรี เจ้าของรางวัลแกรมมี่ ประกอบด้วยสมาชิกคือ Cee-Lo แร็ปเปอร์ และโปรดิวเซอร์ที่ชื่อ Danger Mouse ที่เคยโปรดิวซ์อัลบั้มให้ Gorillaz ซึ่งเป็นอัลบั้มที่ได้รับรางวัลแกรมมี่มาแล้ว

ซิงเกิ้ลดังของพวกเขา "Crazy" ที่ขึ้นอันดับ 1 UK Chart ยาวนานกว่า 9 สัปดาห์ ทำลายสถิติเพลงที่ติดอันดับ 1 ยาวนานที่สุดในรอบ 22 ปี พวกเขาได้รับรางวัล Grammy Award : Best Urban/Alternative Performance และ Best Alternative Music Album , Best Song "Crazy” และ the Future Sounds award จาก MTV Europe Music Awards 2006 และ BET Award 2007 สาขา Best GroupGnarls Barkley  warnermusic.co.th

อัลบั้มชุดที่สองชื่อ The Odd Couple

 ผลงาน 
 St. Elsewhere (2006) - US #4 (Platinum), UK #1
 The Odd Couple (2008)- US #12 (U.S. Sales: 143,382), UK #19, SWE #59
# ประสาทวิทยา
ประสาทวิทยา  เป็นการแพทย์เฉพาะทางที่เกี่ยวข้องกับความผิดปกติของระบบประสาท กล่าวคือเกี่ยวข้องกับการวินิจฉัยและรักษาโรคที่จัดว่าเกี่ยวข้องกับระบบประสาทกลาง, ระบบประสาทนอกส่วนกลาง และระบบประสาทอิสระ รวมทั้งหลอดเลือด เนื้อเยื่อปกคลุม และอวัยวะที่ประสาทสั่งการ เช่น กล้ามเนื้อ แพทย์ผู้เชี่ยวชาญด้านประสาทวิทยาจะได้รับการฝึกเพื่อการสืบค้น, การวินิจฉัย และรักษาความผิดปกติของระบบประสาท
# อุดมการณ์
อุดมการณ์  เป็นกลุ่มของความเชื่อหรือปรัชญาที่บุคคลหรือกลุ่มบุคคลยึดถือ โดยเฉพาะยึดถือเป็นเหตุผลที่ไม่ได้เป็นญาณวิทยาบริสุทธิ์, in which "practical elements are as prominent as theoretical ones."Cranston, Maurice. [1999] 2014. "Ideology" (revised). Encyclopædia Britannica. อุดมการณ์ในอดีตนั้นใช้ในทฤษฎีและนโยบายทางเศรษฐศาสตร์, การเมือง หรือศาสนา ในธรรมเนียมที่ย้อนกลับไปถึงคาร์ล มาคส์และฟรีดริช เอ็งเงิลส์ งานเขียนในยุคใหม่ ๆ นิยมใช้มันในทางประณามและวิจารณ์มากกว่า

คำว่า Ideology นั้นริเริ่มขึ้นโดย Antoine Destutt de Tracy ปราชญ์ชนชั้นปกครองและนักปรัชญาชาวฝรั่งเศส เมื่อปี ค.ศ. 1796 โดยให้นิยามว่าเป็น "ศาสตร์แห่งแนวคิด" (science of ideas) เพื่อพัฒนาระบบเหตุผลของแนวสำหรับต่อต้านแรงผลักดันซึ่งไร้เหตุผลของฝูงชน ในมุมมองทางรัฐศาสตร์ คำนี้ถูกใช้ในเชิงอธิบาย มากกว่าที่จะใช้สื่อถึงระบบความเชื่อทางการเมือง
# สมาพันธรัฐ
สมาพันธรัฐ  เป็นศัพท์การเมืองสมัยใหม่ หมายถึง การรวมกันของหน่วยการเมืองเป็นการถาวรเพื่อให้มีการเคลื่อนไหวร่วมกันตามหน่วยอื่นOxford English Dictionary สมาพันธรัฐตามปกติก่อตั้งขึ้นโดยสนธิสัญญา แต่ภายหลังมักก่อตั้งขึ้นจากการเห็นชอบรัฐธรรมนูญร่วมกัน สมาพันธรัฐมีแนวโน้มสถาปนาขึ้นเพื่อจัดการกับปัญหาร้ายแรง เช่น การป้องกัน การระหว่างประเทศหรือสกุลเงินร่วม โดยมีรัฐบาลกลางที่ถูกกำหนดให้จัดหาการสนับสนุนแก่สมาชิกทั้งหมด 

ธรรมชาติความสัมพันธ์ระหว่างรัฐซึ่งประกอบขึ้นเป็นสมาพันธรัฐนั้นแตกต่างกันมาก เช่นเดียวกับความสัมพันธ์ระหว่างรัฐสมาชิก รัฐบาลกลางและการกระจายอำนาจให้รัฐต่าง ๆ ก็มีแตกต่างกันเช่นกัน สมาพันธรัฐอย่างหลวมบางแห่งคล้ายคลึงกับองค์การระหว่างรัฐบาล ขณะที่สมาพันธรัฐอย่างเข้มอาจเหมือนสหพันธรัฐ
# บริตอะวอดส์
บริตอะวอดส์ (หรือเรียกสั้นๆว่า The BRITs) เป็นรางวัลทางดนตรีประจำปี จัดครั้งแรกในปี 1977http://news.bbc.co.uk/2/hi/entertainment/6354975.stm แต่จัดครั้งที่ 2 ในปี 1982 และหลังจากนั้นก็จัดต่อเนื่องมาทุกปี บริตอะวอดส์เคยมีการถ่ายทอดสดมาตั้งแต่ปี 1989 จนเมื่อซามานธา ฟ็อกซ์ และ มิก ฟลีตวูด พิธีกรได้นำโชว์มาในทางที่ผิด หลังจากนั้นในปีถัดมาจึงเป็นเทปบันทึกภาพแทนจนกระทั่งปี 2011 จึงได้กลับมาถ่ายทอดสดอีกครั้ง โดยมาสเตอร์การ์ดเป็นผู้สนับสนุนหลักของงาน

คำว่า ‘Brit’  เป็นคำย่อของคำว่า Brittania และยังเป็นอักษรย่อของคำว่า British Record Industry Trust ที่เป็นองค์กรที่ช่วยเหลือเด็กและวัยรุ่นที่ต้องการทำงานเกี่ยวกับศิลปะการแสดง เงินที่ได้จากการจัดจะเข้าสู่องค์การการกุศล The Brit Trust ที่ได้ก่อตั้งในปี 1987 เพื่อช่วยเหลือเด็กและวัยรุ่นที่ต้องการพัฒนาทักษะทางด้านดนตรี
# ทรูโอดอน
ทรูโอดอน  เป็น ไดโนเสาร์ กินเนื้อที่จัดว่าเป็นไดโนเสาร์ทีมีความฉลาดมากที่สุด  ไดโนเสาร์ทรูโอดอนเป็นไดโนเสาร์ที่มีชีวิตอยู่ใน ช่วงยุคครีเตเชียสตอนปลาย พบได้ ในประเทศสหรัฐอเมริกาและประเทศแคนาดา ไดโนเสาร์ทรูโอดอนจัดว่าเป็นไดโนเสาร์ที่มีขนาดเล็กกว่า ไดโนเสาร์พันธุ์อื่น ๆ เพราะโครงสร้างที่บอบบาง ลำตัวมีความยาวประมาณ 1.8 เมตร ข้างกะโหลกศีรษะของมัน ค่อนข้างแตกต่างจากไดโนเสาร์พันธุ์อื่น ๆ เพราะบริเวณด้านหลังและด้านข้างของจมูก จะมีโครงกระดูกแหลมโผล่ออกมา ฟันมีลักษณะแหลมและเป็นซี่เล็ก ๆ ตาโต ทำให้สามารถ มองเห็นวัตถุต่าง ๆ ได้ดี มีนิ้วมือสำหรับตะครุบ

ด้วยความฉลาดและมีนิ้วมือสำหรับตะครุบ ในปี ค.ศ. 1982 นักวิทยาศาสตร์ชาวอเมริกัน เดล รัสเซล์ ได้ตั้งทฤษฎีแบบสุดน่าเชื่อว่าทรูโอดอนอาจจะวิวัฒนาการต่อมาจนกลายเป็นนกในปัจจุบันได้
# แบรคิโอซอรัส
แบรคิโอซอรัส   หรือ บราชิโอซอรัส เป็นซอโรพอดขนาดใหญ่ ลำตัวยาว 30 เมตร สูง 13-15 เมตร หนัก 78 ตันหรือเท่ากับช้างแอฟริกา 15 เชือก อาศัยอยู่ในยุคจูแรสซิก 200-130 ล้านปีก่อน ขุดค้นพบในอเมริกาเหนือและแอฟริกา เคยเป็นซอโรพอดที่ตัวใหญ่ที่สุดก่อนค้นพบซุปเปอร์ซอรัส อาร์เจนติโนซอรัส และ ซูเปอร์ซอรัส

ลักษณะเด่นของแบรคิโอซอรัสที่ต่างจากซอโรพอดอื่นคือ บริเวณจมูกบนกระหม่อมมีโหนกยื่นขึ้นมาชัดเจนกว่าคามาราซอรัสหรือซอโรพอดอื่น หางสั้นไม่มีปลายแส้ มีขาหน้าที่ยาวกว่าขาหลัง ทำให้ตัวลาดลงแบบยีราฟ ส่งผลให้ส่วนคอของแบรคิโอซอรัสตั้งชันสูงกว่า ทำให้มันสามารถหาใบไม้บนยอดสูงได้ดีกว่าพวกอื่น และมีประโยชน์ในการมองเห็นไดโนเสาร์กินเนื้อแต่ไกล

แบรคิโอซอรัสป็นที่รู้จักมากจากการปรากฏตัวในภาพยนตร์เรื่อง "จูราสสิค พาร์ค กำเนิดใหม่ไดโนเสาร์" แต่มีข้อวิพากษ์ถึงท่าทางในภาพยนตร์ที่มันยืน 2 ขาเพื่อยืดตัวกินยอดใบไม้ ด้วยสาเหตุที่ส่วนคอของมันตั้งสูงเหมาะกับการกินอาหารบนยอดไม้อยู่แล้ว ส่วนขาหลัง 2 ข้างของมันยังสั้นและเล็ก และสรีระทางสะโพกก็น้อย นอกจากนี้มันไม่มีท่อนหางยาวสำหรับคานน้ำหนักเหมือนซอโรพอดวงศ์ดิปพลอโดซิเด จึงไม่น่าจะแบกรับน้ำหนักของร่างกายช่วงบนเวลาที่มัน "ยืน" ไหว ดังนั้นภาพที่เห็นมันยืน 2 ขาในหนังก็ไม่น่าจะจริง
# ไดโนนีคัส
ไดโนนีคัส (Deinonychus) เป็นไดโนเสาร์กินเนื้อที่ฉลาดและว่องไว มีความยาวประมาณ 2-5 เมตร หนัก 73 กิโลกรัม อยู่ในวงศ์โดรเมโอซอร์ มีการออกล่าเหยื่อเป็นกลุ่มเหมือนหมาป่า อาวุธคือเล็บเท้าแหลมคมเหมือนใบมีดที่พับเก็บได้และฟันที่คมกริบ เป็นไดโนเสาร์ที่มีชีวิตอยู่บนโลก ช่วงประมาณ 83-70 ล้านปีก่อนในยุคครีเทเชียส (Cretaceous) มีหลักฐานพบเป็นฟอสซิลในบริเวณอเมริกาเหนือชื่อก่อนคือ เวโลซีแร็พเตอร์ แอนเทอโรฟัส
# เฮอร์รีราซอรัส
เฮอรีราซอรัส  มีชีวิตอยู่ในช่วงต้น  ของยุคไทรแอสซิก พบในทวีปอเมริกาใต้   เป็นไดโนเสาร์กินเนื้อที่ใหญ่ที่สุดในยุคไทรแอสสิค  ความ ยาว 5 เมตร คล้ายนก ฟันมีลักษณะแหลมคม คอสั้น กระดูกต้นขายาว กว่ากระดูกหน้าแข้ง มีนิ้วเท้า 4 นิ้ว กระดูกสะโพกชิ้นหน้าเอียงไปทางด้านหลังค่อนข้าง คล้ายกับไดโนเสาร์ที่มีสะโพกเหมือนนก ชื่อของมันมีความหมายว่า กิ้งก่าเฮอร์รีรา

 แหล่งข้อมูลอื่น 
 Introduction to Herrerasaurus, from the University of California Museum of Paleontology
 Herrerasaurus ischigualastensis, DinoData.org
# ปลาปอดเอธิโอปิคัส
ปลาปอดเอธิโอปิคัส หรือ ปลาปอดลายหินอ่อน  อยู่ในวงศ์ปลาปอดแอฟริกา (Protopteridae) มีรูปร่างเรียวยาวคลายปลาไหล รูปร่างทั่วไปคล้ายปลาปอดแอนเนคเทน (P. annectens) แต่ปลาปอดเอธิโอปิคัสมีส่วนหัวที่กลมมนกว่า และมีลวดลายบนลำตัวเชื่อมติดกันและเรียวยาวคล้ายหินอ่อน ขนาดโตเต็มที่ได้ถึง 2 เมตร หนักถึง 71 กิโลกรัม จัดว่าเป็นปลาปอดชนิดที่ความใหญ่ที่สุดในโลก

พบอาศัยอยู่ในทะเลสาบวิกตอเรียและหนองน้ำ ทะเลสาบรอบ ๆ บริเวณทวีปแอฟริกาฝั่งตะวันออก ในฤดูร้อนที่หนองน้ำแห้งแล้ง สามารถขุดรูจำศีลได้นานถึง 1 ปี และสามารถอยู่บนพื้นดินที่ชุ่มชื้นได้นานถึง 3 ปี  ปลาปอดเอธิโอปิคัสจะผสมพันธุ์กันในช่วงฤดูน้ำหลาก ปลาตัวเมียหลาย ๆ ตัว จะวางไข่ในโพรงเดียวกันได้ โดยที่ตัวผู้จะเป็นฝ่ายขุดและทำความสะอาดรัง ซึ่งตัวผู้เหล่านี้จะทำการปกป้องดูแลไข่ และตัวอ่อน อาหารที่สำคัญของปลาโตเต็มวัย และกลุ่มที่อยู่ในช่วงก่อนที่จะโตเต็มวัยนั้น จะเป็นพวกหอย แต่ในขณะที่ยังเป็นปลาวัยเล็กกว่า 35 เซนติเมตรจะกินแมลงเป็นสำคัญ

ปลาปอดเอธิโอปิคัส สามารถแบ่งได้เป็น 3 ชนิดย่อยได้อีกตามลวดลาย ขนาด และสถานที่ที่พบ คือ
 Protopterus aethiopicus aethiopicus (Heckel, 1851)
 Protopterus aethiopicus congicus (Poll, 1961) โตเต็มที่ราว 1 เมตร พบในลุ่มแม่น้ำคองโก
 Protopterus aethiopicus mesmaekersi (Poll, 1961) โตเต็มที่ได้ราว 95 เซนติเมตร พบในลุ่มแม่น้ำคองโกตอนล่าง

นิยมเลี้ยงเป็นปลาสวยงาม มีราคาขายที่แพงกว่าปลาปอดแอฟริกาชนิดอื่น ๆ เนื่องจากลวดลายที่สวยงามกว่าLeopard Lungfish
# สตริง
สตริง (string) อาจหมายถึง
 ทฤษฎีสตริง
 ไทยป็อป หรืออีกชื่อเรียกหนึ่งว่า เพลงสตริง
 สายอักขระ
# ทาร์โบซอรัส
ทาร์โบซอรัส บาร์ทา เป็นไดโนเสาร์กินเนื้อดุร้ายมากเหมือนไทรันโนซอรัส พบในมองโกเลีย และจีน ความยาวประมาณ 10-12 เมตร หนัก 5 - 7 ตัน สูงจากหัวถึงพื้น 3.3 เมตร อยู่ยุคครีเทเชียส 85 - 65 ล้านปีก่อน มันมีลักษณะไม่แตกต่างกับไทรันโนซอรัส เร็กซ์ เลย บางคนจึงเรียกมันว่าไทรันโนซอรัส บาร์ทา โดยทาร์โบซอรัส เป็นหนึ่งในบรรพบุรุษของไทรันโนซอรัส โดยเหยื่อของมันก็ไม่ต่างอะไรกับเหยื่อที่ไทแรนโนซอรัส ล่าเป็นอาหารแต่ต่างกันตรงที่ ทาร์โบซอรัส จะล่าเหยื่อที่มีขนาดเล็กไปจนถึงขนาดกลาง ซึ่งต่างจากทีเร็กซ์ที่จะล่าเหยื่อขนาดกลางไปจนถึงขนาดใหญ่ ซึ่งความแตกต่างของ2นักล่าขนาดใหญ่นี้อยู่กะโหลก เพราะ กะโหลกของทาร์โบซอรัสนั้นบางกกว่ากะโหลกของทีเร็กซ์ ในทวีปเอเชียช่วงที่ทาร์โบซอรัสมีชีวิตอยู่ มันคือนักล่าที่มีขนาดใหญ่ที่สุดในช่วงที่มันมีชีวิตอยู่ทีเร็กสูง4.6ทาร์โบซอรัสเตี้ยกว่าทีเร็ก1.3เมตร

thumb|ภาพเปรียบเทียบระหว่าง กะโหลกของ ทาร์โบซอรัส(A) กับ กะโหลกของทีเร็กซ์(B)|left|193x193px
# มหพยาธิวิทยา
มหพยาธิวิทยา (Gross pathology) หมายถึงลักษณะแสดงในระดับมหัพภาค (หรือระดับตาเปล่า) ของโรคที่เกิดในอวัยวะ, เนื้อเยื่อ และช่องตัว ศัพท์ดังกล่าวใช้กันทั่วไปในวิชาพยาธิกายวิภาค (anatomical pathology) เพื่อหมายถึงการตรวจเพื่อวินิจฉัยหาข้อมูลในชิ้นเนื้อตัวอย่างหรือการชันสูตรพลิกศพ (autopsy)
# บังเต๊ก
บังเต๊ก (เสียชีวิต ค.ศ. 219) หรือชื่อภาษาจีนกลางว่า ผาง เต๋อ  ชื่อรอง ลิ่งหมิง  เป็นขุนพลที่มีชีวิตอยู่ในสมัยปลายราชวงศ์ฮั่นตะวันออกของจีน บังเต๊กเริ่มรับราชการภายใต้ขุนศึกม้าเท้งซึ่งมีที่มั่นในมณฑลเลียงจิ๋ว ในปี ค.ศ. 211 บุตรชายของม้าเท้ง ม้าเฉียว พร้อมด้วยกลุ่มขุนศึกจากเลียงจิ๋ว เริ่มก่อกบฏต่อราชสำนักฮั่นซึ่งถูกควบคุมโดยขุนศึกโจโฉ หลังจากโจโฉชนะม้าเฉียวและพันธมิตรที่ยุทธการที่ด่านตงก๋วน ม้าเฉียวหนีไปฮันต๋ง และเข้าพึ่งขุนศึกเตียวฬ่อ บังเต๊กติดตามไปด้วย เมื่อม้าเฉียวแปรพักตร์จากฝ่ายเตียวฬ่อเพื่อเข้าร่วมกับขุนศึกเล่าปี่ บังเต๊กยังคงอยู่ในฮันต๋งและในที่สุดก็มารับใช้โจโฉหลังจากโจโฉชนะเตียวฬ่อที่ยุทธการที่เองเปงก๋วนและเข้ายึดฮันต๋ง ในปี ค.ศ. 219 บังเต๊กต่อสู้ใน ยุทธการที่อ้วนเสียภายใต้การบัญชาการของโจหยิน ต่อต้านกองกำลังของเล่าปี่ที่นำโดยกวนอู บังเต๊กถูกจับในการต่อสู้และในที่สุดก็ถูกประหารโดยกวนอูเมื่อเขาไม่ยอมจำนน

 ประวัติ 
บังเต๊กเป็นชาวอำเภอหฺวานเต้า (หฺวานเต้าเซี่ยน) เมืองลำอั๋นหรือลำหัน (หนานอาน) มณฑลเลียงจิ๋ว ซึ่งตั้งอยู่ทางตะวันออกของอำเภอหล่งซี มณฑลกานซู่ในปัจจุบัน บังเต๊กในวัยเยาว์รับราชการเป็นเจ้าหน้าที่ผู้ช่วย (ฉงฉื่อ) ในที่ว่าการเมืองบ้านเกิด

 การรับราชการทหารในช่วงต้น 
ในช่วงรัชศกชูผิง (ค.ศ. 190–193) ในรัชสมัยพระเจ้าเหี้ยนเต้ เกิดกบฏเลียงจิ๋วก่อการ บังเต๊กเข้าร่วมกับขุนศึกม้าเท้งในการปราบปรามกลุ่มกบฏของชนเผ่าเกี๋ยงและตี และได้รับการเลื่อนขั้นเป็นนายกอง (เซี่ยวเว่ย์) สำหรับความชอบในการศึก(龐德字令明，南安狟道人也。少為郡吏州從事。初平中，從馬騰擊反羌叛氐。數有功，稍遷至校尉。) จดหมายเหตุสามก๊ก เล่มที่ 18.

 ยุทธการที่ด่านตงก๋วนและยอมสวามิภักดิ์ต่อโจโฉ 

 ยุทธการที่อ้วนเสียและเสียชีวิต 

 การประเมินค่า 

 ทายาท 

 ในวัฒนธรรมประชานิยม
# ภาวะเสียการคำนวณ
ภาวะเสียการคำนวณ  เป็นภาวะบกพร่องที่ได้รับมา (acquired) ของผู้ป่วย มีอาการบกพร่องในกระบวนการทางคณิตศาสตร์ง่าย
ๆ เช่น การบวก, การลบ, การคูณ, หรือแม้กระทั่งการเปรียบเทียบระหว่างจำนวนว่าจำนวนใดมากกว่า ภาวะเสียการคำนวณแตกต่างจากภาวะบกพร่องการเรียนรู้การคำนวณ (dyscalculia) ซึ่งเป็นความผิดปกติของพัฒนาการ แต่ภาวะเสียการคำนวณเกิดจากการบาดเจ็บของระบบประสาทเช่นโรคหลอดเลือดสมอง"Acalculia." Stedman's Medical Dictionary, 27th ed. (2000). ISBN 0-683-40007-X

 ความแปรผัน 
ภาวะเสียการคำนวณเกี่ยวข้องกับรอยโรคที่สมองกลีบข้าง (parietal lobe) (โดยเฉพาะที่ลอนสมองแองกูลาร์ (angular gyrus)) และสมองกลีบหน้า (frontal lobe) ของซีรีบรัม และมีอาการแสดงแรกคือมีภาวะสมองเสื่อม (dementia) ในผู้ป่วยบางคนอาจพบอาการของการเสียการคำนวณเพียงอย่างเดียว แต่โดยทั่วไปจะพบกลุ่มอาการอื่น ๆ ร่วมด้วย เช่น ภาวะเสียการเขียนสื่อความ (agraphia), ภาวะเสียการระลึกรู้นิ้วมือ (finger agnosia) และอาการสับสนทิศทางซ้ายขวา ซึ่งเกิดจากความเสียหายของลอนสมองแองกูลาร์ข้างซ้าย หรือที่เรียกกันว่า กลุ่มอาการเกอรสต์มานน์ (Gerstmann's syndrome)Gerstmann, J. (1940). Syndrome of finger agnosia, disorientation for right and left, agraphia, acalculia. Archives of Neurology and Psychology 44, 398–408.Mayer, E. et al. (1999). A pure case of Gerstmann syndrome with a subangular lesion. Brain 122, 1107–1120.
 
จากการศึกษาผู้ป่วยซึ่งมีรอยโรคที่สมองกลีบข้างแสดงให้เห็นว่ารอยโรคที่ลอนสมองแองกูลาร์จะมีแนวโน้มเกิดความบกพร่องในการจำข้อเท็จจริงทางคณิตศาสตร์มากกว่า เช่น สูตรคูณ โดยไม่มีความบกพร่องในการลบเลข ในทางกลับกันผู้ป่วยที่มีรอยโรคบริเวณร่องอินทราพาไรทัล (intraparietal sulcus) จะมีแนวโน้มเกิดความบกพร่องในการลบเลข แต่ยังมีความสามารถในการคูณเลขDehaene, S., & Cohen, L. (1997). Cerebral pathways for calculation: Double dissociation between rote verbal and quantitative knowledge of arithmetic. Cortex, 33 (2) , 219-250. จากการศึกษาข้างต้นแสดงให้เห็นว่าบริเวณต่าง ๆ ของสมองกลีบข้างทำหน้าที่แตกต่างกันในกระบวนการทางคณิตศาสตร์
# ลิ้มจิงเฮียง
ลิ้มจิงเฮียง เป็นชื่อของร้านจำหน่ายผลิตภัณฑ์จากเนื้อสัตว์แปรรูปที่มีชื่อเสียงของประเทศไทยโดยมีสำนักงานใหญ่ตั้งอยู่ที่ถนนเยาวราช

ร้าน ลิ้มจิงเฮียง เป็นชื่อของร้านจำหน่ายผลิตภัณฑ์จากเนื้อสัตว์แปรรูปประเภท หมูแผ่น หมูหยอง กุนเชียง  ร้านลิ้มจิงเฮียงก่อตั้งโดยคุณมงคล เลิศปัญญาโรจน์ ตลอดระยะเวลากว่า 50 ปี ทางร้านได้ผลิตสินค้าที่มีคุณภาพ และคงรสชาติดั้งเดิมของสินค้า นอกจากนี้ ลิ้มจิงเฮียง ยังเป็นผู้ริเรื่มรายแรกในการผลิตสินค้าใหม่ๆ เช่น หมูเส้นทอง หมูหยองอัดแท่ง และหมูแผ่นกรอบเกลียวแบบเท่ง ที่เป็นที่นิยมในปัจจุบัน  สินค้า ลิ้มจิงเฮียง ได้รับใบรับรองคุณภาพ HACCP และ GMP ซึ่งเป็นใบรับรองการผลิตที่มีความสะอาดถูกต้องตามมาตรฐานสากล ในการผลิตสินค้าประเภทอาหาร  

ปัจจุบัน สินค้าของ ลิ้มจิงเฮียง ได้จัดจำหน่ายอยู่ในห้างซูเปอร์มาร์เก็ต ชั้นนำ ในเมืองไทย เช่น ทอปส์ และ บิ๊กซี ในนาม "ลิ้มส์" และจัดจำหน่ายสินค้าไปยังซูเปอร์มาร์เก็ต ในประเทศฮ่องกง และเป็นที่รู้จักเป็นอย่างดีในประเทศมาเลเซีย ฮ่องกง และ สิงคโปร์
# เตียวเลี้ยว
เตียวเลี้ยว (ค.ศ. 169 – ปลาย ค.ศ. 222) ชื่อรอง เหวินยฺเหวียน เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ขุนพลคนสำคัญของโจโฉ เดิมอยู่รับใช้ลิโป้ ต่อมาลิโป้ถูกจับได้ที่เมืองแห้ฝือถูกประหาร ส่วนเตียวเลี้ยวโจโฉเกลี้ยกล่อมให้มาร่วมงานด้วย และเป็นบุคคลที่กวนอูให้ความเคารพนับถือ เพราะนับถือในความซื่อสัตย์และฝีมือ ทั้ง ๆ ที่อยู่คนละฝ่ายกัน ซึ่งเตียวเลี้ยวเป็นคนที่อาสาโจโฉไปเกลี้ยกล่อมกวนอูขณะที่แตกทัพให้มาอาศัยอยู่ชั่วคราวกับโจโฉนั่นเอง

ตันซิ่ว ผู้เขียนจดหมายเหตุสามก๊ก จัดให้เตียวเลี้ยวเป็นหนึ่งในห้าทหารเสือแห่งวุยก๊ก ร่วมกับอิกิ๋ม เตียวคับ งักจิ้น และซิหลง(評曰：太祖建茲武功，而時之良將，五子為先。于禁最號毅重，然弗克其終。張郃以巧變為稱，樂進以驍果顯名，而鑒其行事，未副所聞。或注記有遺漏，未如張遼、徐晃之備詳也。) Sanguozhi vol. 17.

 ประวัติ 
เตียวเลี้ยวเป็นขุนพลที่มีความชำนาญทั้งในพิชัยสงคราม กลศึก การรบบนหลังม้า จึงมักได้รับหน้าที่ภาระสำคัญจากโจโฉเสมอ ๆ แม้จะเป็นขุนพลผู้มาสวามิภักดิ์ภายหลัง เช่นการรักษาเมืองหับป๋า ซึ่งเป็นจุดยุทธศาสตร์สำคัญในการรบกับซุนกวน ซึ่งเตียวเลี้ยวก็สามารถทำหน้าที่ได้ดี นอกจากจะรักษาฐานที่มั่นไว้ได้โดยตลอดแล้ว ยังสามารถเป็นฝ่ายรุก รบชนะทัพง่อหลายครั้ง จนเกือบจะจับเป็นซุนกวนได้ จึงเป็นขุนพลที่ทางง่อก๊กขยาดในฝีมือ ถึงกับมีคำกล่าวว่า  เตียวเลี้ยวมีตำแหน่งเป็นหนึ่งในห้าทหารเสือของวุยก๊ก (เตียวเลี้ยว, เตียวคับ, งักจิ้น, ซิหลง และอิกิ๋ม) เตียวเลี้ยวเสียชีวิตลงเพราะโดนลูกธนูยิงเมื่อโจผีบุกง่อก๊ก หลังจากโจผีทราบถึงการเสียชีวิตของเตียวเลี้ยวก็จัดพิธีศพอย่างยิ่งใหญ่สมเกียรติ

ข้อเท็จจริงทางประวัติศาสตร์แตกต่างจากวรรณกรรมอยู่พอสมควร จดหมายเหตุสามก๊กของเฉินโซ่วระบุว่า หลังจากพระเจ้าโจผีขึ้นครองราชย์แล้ว ซุนกวนเป็นฝ่ายยกทัพมารุกรานวุยก๊ก (ไม่ใช่โจผียกไป) เตียวเลี้ยวจึงถูกส่งตัวมาประจำการ ณ หับป๋าอีกครั้ง และเขาก็เอาชนะทัพง่อได้เป็นครั้งที่สอง ทำให้โจผีชื่นชมมาก จึงได้เพิ่มบรรดาศักดิ์และมอบเกียรติยศให้มากมาย ถึงขนาดได้กล่าวเปรียบเทียบเขากับ “ซ่าวหู่” ยอดนักรบในสมัยราชวงศ์โจว

จากนั้นไม่นานเตียวเลี้ยวก็ล้มป่วย พระเจ้าโจผีจึงส่งแพทย์หลวงประจำราชสำนักไปรักษาอาการ ทั้งยังเสด็จไปเยี่ยมเตียวเลี้ยวเป็นการส่วนตัวและเสวยอาหารร่วมกับเขาอย่างไม่ถือตัว จนอาการของเตียวเลี้ยวดีขึ้น แต่เมื่อผ่านไปไม่นานนักซุนกวนก็ตั้งทัพหมายจะรุกรานวุยก๊กอีกครั้ง พระเจ้าโจผีจึงให้เตียวเลี้ยวไปรับศึกร่วมกับโจฮิว เมื่อครั้นสองฝ่ายประจันหน้ากันที่แม่น้ำแยงซี ซุนกวนซึ่งเคยแพ้เตียวเลี้ยวมาหลายครั้งหลายหนถึงกับกล่าวว่า

และแม้จะไม่ได้รบกับซุนกวนอีก แต่เตียวเลี้ยวก็สามารถนำทัพเอาชนะลิห้อมแห่งกังตั๋งได้ในปีเดียวกันนั้นซึ่งถือเป็นชัยชนะเหนือง่อก๊กรอบที่สาม อย่างไรก็ตาม เตียวเลี้ยวก็ล้มป่วยลงอีกครั้งและเสียชีวิตอันแตกต่างจากในวรรณกรรมสามก๊ก 

ทั้งนี้ เตียวเลี้ยวถือเป็นหนึ่งในยอดนายทหารยุคสามก๊กที่นับได้ว่ามีความเก่งกาจและมีสติปัญญา เขาได้รับการยกย่องจากเฉินโซ่ว ผู้บันทึกจดหมายเหตุสามก๊กให้เป็น “ขุนพลอันดับหนึ่ง” ในบรรดาห้าทหารเอกแห่งวุยก๊ก อันประกอบด้วย เตียวเลี้ยว เตียวคับ ซิหลง งักจิ้น และอิกิ๋ม
# จูลส์ แดสซิน
จูลส์ แดนซิน หรือชื่อเกิด จูเลียส แดนซิน (; 18 ธันวาคม ค.ศ. 1911 - 31 มีนาคม ค.ศ. 2008) เป็นผู้กำกับชาวอเมริกัน 

 ประวัติ 
แดนซินเริ่มอาชีพด้วยการเป็นนักแสดง เป็นโปรดิวเซอร์ละครเวที และเป็นผู้ช่วยของ อัลเฟร็ด ฮิตช์ค็อก จนมาแจ้งเกิดกับผลงานกำกับภาพยนตร์เรื่อง Brute Force (1947) และ The naked City (1948) แต่ต่อมาในปี 1953 เขาถูกรัฐบาลอเมริกันในขณะนั้นเล่นงานข้อหาเคยเป็นสมาชิกพรรคคอมมิวนิสต์ จนต้องหนีไปทีประเทสฝรั่งเศส แต่เขาก็ยังมีผลงานที่ฝรั่งเศสได้ ในภาพยนตร์ทุนต่ำเรื่อง Du rififi chez les hommes (1955) ซึ่งเขาได้รับรางวัลผู้กำกับยอดเยี่ยมจากคานส์ และเขาก็ได้รับรางวัลจากคานส์อีกครั้งในสาขาหนังยอดเยี่ยมจากภาพยนตร์เรื่อง Pote tin Kyriaki (Never on Sunday) (1960) 

เขาได้กลับอเมริกาอีกครั้ง และได้เข้าชิงรางวัลออสการ์สาขากำกับและเขียนบทจากภาพยนตร์เรื่อง Topkapi (1964) และยังได้เป็นกรรมการของเทศกาลหนังสำคัญๆ ทั่วโลกอีกหลายครั้ง และอีกบทบาทนึงที่สำคัญของเขาคือ จับมือกับ เมลินา เมอร์กูรี (ภรรยาของเขา ที่เป็นนักแสดงชาวกรีก) ในการเรียกร้องประชาธิปไตยให้แก่กรีก